మోడరన్ టైమ్స్ (1936 సినిమా)

మోడరన్ టైమ్స్ 1936, ఫిబ్రవరి 5న విడుదలైన అమెరికా హాస్య చలనచిత్రం. చార్లీ చాప్లిన్ దర్శకత్వంలో వచ్చిన ఈ చిత్రం ప్రపంచ సినీచరిత్రలో మూకీచిత్రాలకు వీడ్కోలు పలికిన చిత్రంగా నిలిచింది. ఇందులో చార్లీ చాప్లిన్, పైలెట్ట గొడ్దార్డ్, హెన్రీ బెర్గ్మాన్, టినీ శాండ్ఫోర్డ్, చెస్టర్ కాంక్లిన్ తదితరులు నటించారు.

కథా నేపథ్యం 
కర్మాగారాల్లో కార్మికులను ఎలా పనిచేయించుకుంటారో చూయించిన చిత్రం ఇది. మనిషి జీవితంలో ఆహారం, డబ్బు, ప్రేమ చాలా ముఖ్యమని, వాటికోసం ఆ మనిషి పడే తపనను సినిమాలో వ్యంగ్యంగా చూపించబడింది.
యాంత్రిక జీవనంలో మనిషి పిచ్చివాడిలా మారే పరిస్థితి వస్తుంది. జీవితాన్ని ప్రామాణికం చేయడానికి జరుగుతున్న ప్రయత్నాల గురించి, మనుషులను మరలుగా మార్చడానికి జరుగుతున్న పద్ధతుల గురించి తనకు తోచినవిధంగా చార్లీ చాప్లిన్ చెప్పాడు.

నటవర్గం 

 చార్లీ చాప్లిన్
 పైలెట్ట గొడ్దార్డ్
 హెన్రీ బెర్గ్మాన్
 టినీ శాండ్ఫోర్డ్
 చెస్టర్ కాంక్లిన్
 అల్ ఎర్నెస్ట్ గార్సియా
 స్టాన్లీ బ్లిస్టోన్
 రిచర్డ్ అలెగ్జాండర్
 సెసిల్ రేనాల్డ్స్
 మీరా మెకిన్నీ
 ముర్డోక్ మాక్క్వారీ
 విల్ఫ్రెడ్ లుకాస్
 ఎడ్వర్డ్ లేసైన్ట్
 ఫ్రెడ్ మాలటేస్టా
 సమ్మీ స్టెయిన్
 హాంక్ మాన్
 లూయిస్ నతియాక్స్
 గ్లోరియా డేహవెన్
 జునా సుట్టన్
 టెడ్ ఒలివర్
 బాబీ బార్బర్
 హ్యారీ విల్సన్

సాంకేతికవర్గం 

 రచన, నిర్మాత, సంగీతం, దర్శకత్వం: చార్లీ చాప్లిన్
 ఛాయాగ్రహణం: ఇరా హెచ్. మోర్గాన్, రోలాండ్ టోటెరోహ్
 కూర్పు: విల్లార్డ్ నికో
 పంపిణీదారు: యునైటెడ్ ఆర్టిస్ట్స్

చిత్ర విశేషాలు 

 ఈ చిత్రంకోసం చార్లీ సంవత్సరంపాటు స్క్రిప్టును తయారుచేసుకొని, 11 నెలలపాటు చిత్రీకరించాడు.
 సినిమాలో సంభాషణలు పెట్టాలనుకున్న చార్లీ అందుకోసం స్క్రీన్ ప్లే, మాటలను కూడా రాసుకున్నాడు. కానీ, చివరకు మూకీచిత్రంగానే రూపొందించాడు.
 1934, అక్టోబర్ 11న చిత్రీకరణ ప్రారంభమై, 1935, ఆగష్టు 30న ముగిసింది.
 1935-36లో బ్రిటీష్ బాక్సాఫీస్ వద్ద అత్యంత ప్రజాదరణ పొందిన చిత్రంగా నిలిచింది.
 2003లో జరిగిన కేన్స్ ఫిలిం ఫెస్టివల్ లో ప్రదర్శించబడింది.
 అమెరికన్ ఫిల్మ్ ఇన్సిట్యూట్ వారిచే 1998లో అమెరికన్ ఫిల్మ్ ఇన్సిట్యూట్ వారి 100 సంవత్సరాలు...100 చిత్రాలు విభాగంలో 81వ చిత్రంగా, 2000లో అమెరికన్ ఫిల్మ్ ఇన్సిట్యూట్ వారి 100 సంవత్సరాలు... 100 హాస్య చిత్రాలు సినిమాలు విభాగంలో 33వ చిత్రంగా, 2007లో అమెరికన్ ఫిల్మ్ ఇన్సిట్యూట్ వారి 100 సంవత్సరాలు...100 సినిమాలు (10వ వార్షికోత్సవ సంచిక) విభాగంలో 78వ చిత్రంగా గుర్తించబడింది.

మూలాలు

ఇతర లంకెలు 

 
 
 Filmsite మోడరన్ టైమ్స్ పేజీ
 Movie stills and bibliography
 Tour of Modern Times filming locations

ఆధార గ్రంథాలు

ఆంగ్ల భాషా చలనచిత్రాలు
హాలీవుడ్ చిత్రాలు
సినిమా
సినిమాలు
హాస్య చిత్రాలు